काठमाडौँ, असोज ९ गते । अस्वस्थ खानपान तथा सुर्तीजन्य पदार्थको व्यापक प्रयोगले मुटुसम्बन्धी रोग बढिरहेको भन्दै खानपानमा ध्यान दिनुपर्नेमा जोड दिइएको छ । मधुमेह, अस्वस्थ आहारव्यवहार, मद्यपान, उच्च रक्तचाप, उच्च रक्त कोलेस्टेरोल, मोटोपना, शारीरिक निष्क्रियता र विलासपूर्ण जीवनशैलीका कारण विश्वभर मुटुरोगी बढिरहेको भन्दै समयमै यसबाट बच्न नसके मुटुसम्बन्धी रोगले भयावह स्थिति लिनसक्नेतर्फ सचेत गराइएको छ ।
विश्व मुटु दिवसको अवसर पारेर शनिबार नर्भिक अस्पतालले आयोजना गरेको कार्यक्रममा वरिष्ठ मुटुरोग विशेषज्ञ डा. यादव भट्टले विकासशील देश मात्र नभएर पछिल्लो समय विकासोन्मुख राष्ट्रमा पनि मुटुरोगका बिरामी बढ्दै गइरहेको बताउँदै विश्वमा एक करोड ७३ लाखभन्दा बढी मानिसले प्रत्येक वर्ष मुटुरोगका कारण ज्यान गुमाइरहेको बताउनुभयो ।
नोभेम्बर २९ तारिखमा विश्व मुटु दिवस मनाउने गरिन्छ । उक्त दिन विश्वभर नै मुटुरोग परीक्षण, शिविर, रोगबारे जनचेतना तथा रोकथामका उपायबारे प्रवचन तथा अन्य विविध कार्यक्रम सञ्चालन गरी विश्व मुटु दिवस मनाउने गरिन्छ ।
नेपालमा शहरी जनसङ्ख्याको झण्डै ८ प्रतिशत मानिस कुनै न कुनै प्रकारका मुटुरोगबाट ग्रसित रहेको उहाँको भनाइ छ । डा. भट्टले नेपालमा मुटुरोग विधालाई विश्वस्तरीय पार्न विविध विशेषज्ञ सेवा थप गर्दै ‘इन्टेन्सिभ केयर स्पेसलिस्ट’ को सेवा थप्ने, चिकित्सा सेवामा चिकित्सकको समूहगत दृष्टिकोण अपनाइने र बिरामीको समग्र व्यवस्थापनका लागि सम्पूर्ण समाधान दिइने रणनीति अपनाउनुपर्ने बताउनुभयो ।
नर्भिकमा गत वर्ष जटिल एन्जियोप्लास्टी, प्राइमरी एन्जियोप्लास्टी (व्यक्तिलाई हृदयाघात भएपछि जीवन बचाउन तत्कालै गरिने एन्जियोप्लास्टी प्रक्रिया) र हृदयरोग शल्यक्रिया (बाइपास सर्जरी) गराई स्वास्थ्य लाभ गरिरहेका एक सय बिरामीमध्ये १२ जनालाई सो अवसरमा सम्मान गरिएको थियो ।
गत वर्ष नर्भिकमा जटिल मुटुरोगको सफल उपचार गराई स्वास्थ्यलाभ गरिरहेका जेष्ठ नागरिकहरूलाई अस्पतालका प्रमुख वसन्त चौधरीले सम्मान गर्नुभएको थियो ।
कार्यक्रममा वरिष्ठ मुटुरोग विशेषज्ञ प्रा.डा. ज्योतिन्द्र शर्मा, फिजिसियन तथा मुटुरोग विशेषज्ञ डा. जेपी जैसवाल र पोषणविज्ञ प्रणीति सिंहले मुटुरोगका विविध विषयमा प्रकाश पार्नुभएको थियो ।
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
दमक, भदौ ७ गते । राष्ट्रिय प्रजातन्त्र पार्टीका नेता वीरेन्द्र संग्रौलाको निधन भएको छ । उहाँको आज बिहान २ बजे झापाको दमक–८ स्थित आफ्नै निवासमा निधन भएको हो । बहत्तर वर्षीय संग्रौला पेटसम्बन्धी रोगबाट पीडित भएको परिवारिक स्रोतले जनाएको छ ।
उहाँका तीन छोरा र दुई छोरी रहेका छन् । उहाँको पार्थिव शरीर आज बिहान १० बजे कन्काई नदीमा अन्त्येष्टि गरिने जनाइएको छ । रासस
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
बनेपा, साउन २६ गते । सञ्चार तथा सूचना प्रविधिमन्त्री गोकुलप्रसाद बाँस्कोटाले अब सबै मिलेर देश बनाउने संकल्प गर्नुपर्ने बताउनुभएको छ ।
आज काभ्रेलाञ्चोकको धुलिखेलमा नेपाल पत्रकार महासंघ काभ्रेपलाञ्चोक शाखा, सिङ्गापुर रेडक्रस र प्रारम्भ संस्था ललितपुरको संयुक्त आयोजनामा भएको प्राथमिक स्वास्थ्य सामग्री वितरण कार्यक्रममा बोल्नुहुँदै मन्त्री बाँस्कोटाले समृद्धिका लागि गरिबीविरुद्ध लड्नुपर्ने समय आएको बताउनुभयो ।
उहाँले राष्ट्रले लिएको समृद्धिको अभियानलाई साकार तुल्याउन स्वदेशी तथा विदेशी सहयोगी दातासँग आ–आफ्नो ठाउँबाट योगदानका लागि आग्रह गर्नुभयो ।
कार्यक्रममा पूर्व ऊर्जा राज्यमन्त्री सूर्यमान दोङले शहरी क्षेत्रमा भन्दा विकट क्षेत्रका गाउँपालिकामा प्राथमिक स्वास्थ्य सामग्री वितरण गर्नुपर्ने आवश्यकता औँल्याउनुभयो ।
अर्थ मन्त्रालयका सचिव राजन खनालले प्राथमिक स्वास्थ्य सामग्री दैनिक जीवनसँग जोडिने कुरा भएकाले हेर्दा सामान्य भए पनि ठूलो अर्थ रहने बताउनुभयो ।
कलाकार हरिवंश आचार्यले विपत् प्राकृतिक प्रकोपले मात्रै नभई मानिसले आफ्नो जीविका चलाउने सवालमा आफैँले सुरक्षित व्यवस्थापन गर्न नसक्दा पनि आउने गरेको उल्लेख गर्नुभयो ।
सो अवसरमा सिङ्गापुर रेडक्रसका नेपाल प्रतिनिधि कल्पना क्षेत्री, कलाकार हरिवंश आचार्य र अर्थ मन्त्रालयका सचिव राजन खनाललाई नेपाल पत्रकार महासंघ काभ्रे शाखा र प्रारम्भ संस्था ललितपुरले संयुक्त रुपमा सम्मान गरेको थियो । काभ्रेपलाञ्चोकको बनेपा नगरपालिका, पनौती नगरपालिका, नमोबुद्ध नगरपालिका, मण्डन देउपुर नगरपालिका, धुलिखेल नगरपालिका, रोशी गाउँपालिका र नेपाल पत्रकार महासंघलाई गरी कूल दुई हजार ६४० थान प्राथमिक स्वास्थ्य सामग्री वितरण गरिएको छ । (रासस)
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी